cyanic-selkie/wikianc huggingface dataset:
চীনা আঞ্চলিক রান্না
জিয়াংসু খাবার রান্না করার কৌশল যেমন ব্রাইজিং এবং স্টেউইংয়ের মতো, অন্যদিকে সিচুয়ান রান্না বেকিং করে করা হয়, এগুলো কেবল কয়েকটি উদাহরণ। সাংহাইয়ে স্থানীয় স্বাদযুক্ত খাবারের পরে লোমশ কাঁকড়া একটি উচ্চ চাহিদা সম্পন্ন খাবার, এর কারণ এটি এই অঞ্চলের হ্রদগুলিতে পাওয়া যায়। পিকিং হাঁস এবং ডিম-সাম চীনের বাইরে সুপরিচিত আরেকটি জনপ্রিয় খাবার।
ব্যবহৃত কাঁচামাল এবং উপকরণ, তৈরির পদ্ধতি এবং সাংস্কৃতিক পার্থক্যের ভিত্তিতে, ভিন্ন ভিন্ন স্বাদ এবং গঠনবিন্যাসের বিভিন্ন খাবার দেশের বিভিন্ন অঞ্চলে প্রস্তুত করা হয়। খাদ্য সংরক্ষণের মৌলিক পদ্ধতি যেমন শুকানো, লবণে জারিত করা, আচার তৈরি এবং গাঁজনপ্রক্রিয়ার উপর অনেক ঐতিহ্যবাহী আঞ্চলিক রান্না নির্ভর করে।
আটটি প্রধান ঐতিহ্য
Historically, the Four Great Traditions (Chinese: 四大菜系; pinyin: Sìdà càixì) of Chinese cuisine are Chuan, Lu, Yue and Huaiyang, representing West, North, South and East China cuisine correspondingly. However, in modern times the list is often expanded to the Eight Great Traditions (Chinese: 八大菜系; pinyin: Bādà càixì), which are as follows:
সিচুয়ান
থাম্ব| [[কুং পাও চিকেন একটি বিখ্যাত সিচুয়ান খাবারের পদ ]]
শানডং
থাম্ব|গ্লুটেন দিয়ে শানডং রীতিতে ব্রাইজড স্পেয়ার রিব রান্না (面筋 红烧 排骨; 麵筋 紅燒 排骨; মিয়ানজিন হংশাও পাইগু)
ফুজিয়ান
থাম্ব|একটি বাটি ফুজিয়ান ঘন স্যুপ বা জেং (羹)
হুনান
থাম্ব|আচারযুক্ত বরবটি দিয়ে হুনান কিউরড হ্যাম
১৯৬৬–৬৭ বুন্দেসলিগা
১৯৬৬–৬৭ বুন্দেসলিগা পশ্চিম জার্মানির পেশাদার ফুটবল লিগের শীর্ষ স্তর বুন্দেসলিগার ৪র্থ মৌসুম ছিল। এই মৌসুমটি ১৯৬৬ সালের ২০শে আগস্ট তারিখে শুরু হয়ে ১৯৬৭ সালের ৩রা জুন তারিখে সম্পন্ন হয়েছিল। কলনের জার্মান আক্রমণভাগের খেলোয়াড় কার্ল-হাইনৎস টিলেন এই মৌসুমের প্রথম গোল করেছিলেন।
১৮৬০ মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ১৯৬৫–৬৬ মৌসুমে ৫০ পয়েন্ট অর্জন করে এই প্রতিযোগিতার ইতিহাসে ১ম বারের মতো শিরোপা জয়লাভ করেছিল।
এই মৌসুমে ৪৩ পয়েন্ট অর্জন করে আইন্ট্রাখট ব্রাউনশভাইগ ১ম বারের মতো বুন্দেসলিগা এবং ১ম বারের মতো জার্মান শিরোপা জয়লাভ করেছিল। বরুসিয়া ডর্টমুন্ডের জার্মান আক্রমণভাগের খেলোয়াড় লোটার এমেরিখ এবং বায়ার্ন মিউনিখের জার্মান আক্রমণভাগের খেলোয়াড় গের্ড মুলার ২৮ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুটি করে ম্যাচ খেলেছিল, একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো একটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক দল সমান পয়েন্ট অর্জন করে থাকে, তবে পয়েন্ট তালিকায় তাদের অবস্থান গড় গোল দ্বারা নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুটি ক্লাব তাদের নিজ নিজ আঞ্চলিক লিগে অবনমিত হয়েছিল।
দল
১৯৬৫–৬৬ মৌসুম শেষে বরুসিয়া নয়কির্খেন এবং তাসমানিয়া বার্লিন মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে ফর্টুনা ডুসেলডর্ফ এবং রট-ভাইস এসেন বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
সামসুদ্দোহা
রাজনৈতিক জীবন
মোঃ সামছুদ্দোহা ২৭ ফেব্রুয়ারি ১৯৯১ সালে অনুষ্ঠিত পঞ্চম জাতীয় সংসদ নির্বাচনে বাংলাদেশের কমিউনিস্ট পার্টির প্রার্থী হিসেবে নীলফামারী-২ আসন থেকে সংসদ সদস্য নির্বাচিত হয়েছিলেন।
রুহুল্লাহ জাম
রুহুল্লাহ জাম (২৭ জুলাই ১৯৭৮ - ১১ ডিসেম্বর ২০২০) একজন ইরানি সাংবাদিক ও সক্রিয়তাবাদী ছিলেন।  তিনি ২০১৫ সালে প্রতিষ্ঠিত 'আমাদনিউজ' নামে একটি টেলিগ্রাম চ্যানেল পরিচালনার জন্য সর্বাধিক পরিচিত। জাম ২০১৭-১৮-এর ইরানি আন্দোলনের সময় মুখ্য ভূমিকা পালন করেন। সেসময় তিনি তার চ্যানেলে আন্দোলনের স্বপক্ষে বিশেষ কভারেজ উৎসর্গ করেন। ২০২০ সালের জুনে, ইরানের একটি আদালত সরকারবিরোধী জনপ্রিয় ফোরাম পরিচালনা করার জন্য তাকে "মুফসিদ ফিল আরদ" বা বিশ্বকে কলুষিত করার অপরাধে দোষী সাব্যস্ত করে। বলা হয় যে, জাম ২০১৭-২০১৮-এর ইরানি আন্দোলনকে উসকে দিয়েছিলেন । তাকে ইরানের একটি আদালত মৃত্যুদন্ডে দণ্ডিত করে এবং ২০২০ সালের ১২ ডিসেম্বর তার মৃত্যুদন্ড কার্যকর করা হয়।
জীবনী
রুহুল্লাহ জাম ১৯৭৮ সালে তেহরানের একটি ধর্মীয় পরিবারে জন্মগ্রহণ করেন। তার পিতা মোহাম্মদ আলী জাম একজন সংস্কারবাদী, যিনি ১৯৮০-৯০ এর দশকে সালে বিভিন্ন সরকারী উচ্চ পদে কাজ করেছেন। মোহাম্মদ আলী জাম তার পুত্রের জন্য "রুহুল্লাহ" নামটি বেছে নেন কারণ তিনি ইরানে ইসলামি প্রজাতন্ত্রের প্রতিষ্ঠাতা রুহুল্লাহ খোমেনীর সমর্থক ছিলেন, যদিও পরবর্তীতে রুহুল্লাহ তার বন্ধুদেরকে বলেন তাকে নিমা বলে ডাকতে । ২০০৯ সালে ইরানের প্রেসিডেন্ট নির্বাচনের বিক্ষোভের পর রুহুল্লাহ জাম সরকারের বিরুদ্ধে অবস্থান নেন এবং কিছুসময়ের জন্য এভিন কারাগারে বন্দী ছিলেন। জাম অবশেষে ইরান থেকে পালিয়ে ফ্রান্সে বসবাসের জন্য পাড়ি জমান।
গ্রেপ্তার ও ফাঁসি
২০১৯ সালের ১৪ অক্টোবর, ইরানের বিপ্লবী রক্ষীবাহিনী ঘোষণা করে যে, তারা জামকে কৌশলে ইরানে ফিরিয়ে এনে তাকে গ্রেপ্তার করেছে। যদিও অন্যান্য সূত্র অনুসারে তাকে ইরাক থেকে গ্রেপ্তার করা হয়েছে। ইরানের বিচার বিভাগের মুখপাত্র গোলাম হোসেন ইসমাইলির ঘোষণা অনুযায়ী ২০২০ এর ৩০ জুন জামকে মৃত্যুদণ্ড প্রদান করা হয়। ২০২০ সালের ১২ ডিসেম্বর ফাঁসির মাধ্যমে তার মৃত্যুদণ্ড কার্যকর করা হয়।
আথাবাস্কা পর্বত
আথাবাস্কা পর্বত কানাডার আলবার্টা প্রদেশের জেসপার জাতীয় উদ্যানের কলাম্বিয়া বরফক্ষেত্রে আথাবাস্কা ও সাসকাচ্যুয়ান হিমবাহের মধ্যবর্তী স্থানে অবস্থিত একটি হিমবাহ পর্বত। আথাবাস্কা নামটি উডস ক্রি ভাষা'র 'aðapaskāw'(উচ্চারণঃ আথাপাস্কো) হতে এসেছে, যার অর্থ-  এক এরপর এক বৃক্ষ , শব্দটি এই নদী দুই তীরের কিছুদূর পরপর বিচ্ছিন্ন ও অনিয়মিত উদ্ভিদের সারিকে নির্দেশ করে। যা মূলত আথাবাস্কা হ্রদের চারপাশের পরিবেশের বর্ণনা হতে উদ্ভূত। আথাবাস্কা পর্বত আরোহণযোগ্য, এটির উচ্চতা ৩,৪৯১ মিটার (১১,৪৫৩ ফুট)। ইংলিশ পর্বতবিদ জন নরম্যান কলি ও হারম্যান উলি ১৮৯৮ সালের ১৮ আগস্ট, এই পর্বতে প্রথম আরোহণ করেন এবং জন নরম্যান কলি আথাবাস্কা পর্বত নামকরণ করেন।
ভৌগোলিক বৈশিষ্ট্য
আথাবাস্কা পর্বত কলাম্বিয়া বরফক্ষেত্রকে ঘিরে রাখা পর্বতগুলির একটি। আথাবাস্কা ও সাসকাচ্যুয়ান হিমবাহের মধ্যবর্তী স্থানে অবস্থিত পর্বতটির উচ্চতা ৩,৪৯১ মিটার (১১,৪৫৩ ফুট)। অ্যানড্রোমিডা এর নিকটতম পর্বত। পর্বতটি আলবার্টার মহাসড়ক ৯৩ হতে দেখা যায়। সাসকাচ্যুয়ান হিমবাহ এর মূল উপত্যাকা।
আরোহণ পথ
পর্বতারোহীরা আথাবাস্কা পর্বত নিয়মিত আরোহণ করেন। সাধারণত বছরের জুন থেকে সেপ্টেম্বর মাস আথাবাস্কা আরোহণের উপযুক্ত সময়। আথাবাস্কা পর্বতের চূড়ায় আরোহণের কয়েকটি পথ আছে। পথগুলির মধ্যে সিলভারহর্ন ও পর্বতের উত্তরমুখ সবচেয়ে বেশি জনপ্রিয়। এই পথগুলি পর্বতারোহণ পথের ধরন অনুযায়ী দ্বিতীয় গ্রেডের পথ। এছাড়াও অন্যান্য গতায়নপথের মধ্যে পর্বতেরউত্তর হিমবাহ, উত্তর শৈলশিরা, এএ কোল, আওয়ারগ্লাস (৩০০মি) পথগুলিও আবহাওয়া ও অবস্থাভেদে পর্বতারোহীরা ব্যবহার করে থাকেন।
আথাবাস্কা পর্বতের অনন্য বৈশিষ্ট্য হলো, এর চূড়ার কাছেই অনেকটা 'শিং' আকৃতির খাড়া অংশ, 'সিলভারহর্ন' নামে পরিচিত।যদিও এই পথে আবহাওয়াগত সতর্কতা অবলম্বন করতে হয়। এই খাড়া অংশের পাশদিয়ে পর্বতটির চূড়া আরোহণের পথটি সবচেয়ে সহজ হিসেবে বিবেচিত।
পূর্ব বাংলার সর্বহারা পার্টি
পূর্ব বাংলার সর্বহারা পার্টি হচ্ছে বাংলাদেশের একটি কমিউনিস্ট দল। এই দলটি দেশের স্বাধীনতা যুদ্ধে একটি ভূমিকা পালন করে। ১৯৭০-এর প্রথম দিকে এটি নতুন বাংলাদেশ রাষ্ট্রের সমর্থনে সশস্ত্র গণযুদ্ধের সংগ্রামে জড়িয়ে পড়ে। তারপর থেকেই এর রাজনৈতিক ভাগ্য দুলতে থাকে, কয়েকটি অভ্যন্তরীণ বিভক্তিতে আক্রান্ত হয়। গ্রুপটি এখনো কার্যকর এবং তাদের শত্রুপক্ষ দ্বারা তীব্র আক্রমণের শিকার হয়।
উৎপত্তি
গ্রুপটি তৎকালীন পূর্ব পাকিস্তানের চীনমুখী প্রবণতা থেকে গড়ে ওঠে। ১৯৬৭ সালে ঢাকায় সিরাজ সিকদার মাও সেতুং চিন্তাধারা গবেষণা কেন্দ্র গড়ে তোলেন। এই কেন্দ্রটি পাকিস্তানের জামায়াতে ইসলামির ক্যাডার দ্বারা দৈহিকভাবে কয়েকবার আক্রান্ত হয়। ৮ জানুয়ারি, ১৯৬৮ সালে এই গ্রুপটি পূর্ব বাংলার শ্রমিক আন্দোলন গঠন করেন। গঠনের সম্মেলনটি একদিনের কার্যক্রমে ঢাকার একটি পাটকলে শেষ হয়। সম্মেলনটি কেন্দ্রের ৪৫-৫০ জন অনুসারীর উপস্থিতিতে শেষ হয়।
খসড়া থিসিস
পূর্ব বাংলার শ্রমিক আন্দোলন উপস্থিত করে 'পূর্ব বাংলার শ্রমিক আন্দোলনের খসড়া থিসিস'। এই থিসিসে সিরাজ সিকদার পূর্ব বাংলাকে পশ্চিম পাকিস্তানের উপনিবেশ বলে অভিহিত করেন। প্রধান দ্বন্দ্ব নির্ধারণ করেন বর্তমান সামাজিক বিকাশের প্রক্রিয়ায় পূর্ব বাংলার জনগণের সাথে পাকিস্তানি উপনিবেশবাদীদের জাতীয় দ্বন্দ্ব। থিসিসে জাতীয় গণতান্ত্রিক বিপ্লব সম্পন্ন করার আহ্বান জানানো হয়। থিসিসে বলা হয়, মার্কিন সাম্রাজ্যবাদ এবং সোভিয়েত সামাজিক সাম্রাজ্যবাদ বর্তমান বিশ্ব প্রতিক্রিয়ার কেন্দ্র। ঘটনাবলী প্রমাণ করেছে যে, মার্কিন সাম্রাজ্যবাদ এবং সোভিয়েত সামাজিক সাম্রাজ্যবাদ দুনিয়ার জনগণের প্রধান শত্রু।
পার্টির প্রথম কংগ্রেস
১৯৭২ সালের ১৪ জানুয়ারি পূর্ব বাংলার সর্বহারা পার্টির প্রথম কংগ্রেস অনুষ্ঠিত হয়। সিরাজ সিকদারকে সভাপতি করে একটি অস্থায়ী কেন্দ্রীয় কমিটি নির্বাচিত হয়।
সিরাজ সিকদারের মৃত্যু
সিরাজ সিকদারের মৃত্যু সম্পর্কে অ্যান্থনি মাসকারেনহাস বলেছেন সিরাজ সিকদার ১৯৭৪ খ্রিষ্টাব্দে ডিসেম্বরের শেষ দিকে চট্টগ্রামের কাছাকাছি এক এলাকা থেকে (টেকনাফ) পুলিশ কর্তৃক গ্রেফতার হন। জাকারিয়া চৌধুরীর মতে, সিরাজ সিকদারকে হাতকড়া লাগিয়ে চোখ-বাঁধা অবস্থায় ঢাকাস্থ রমনা রেসকোর্সের পুলিশ কন্ট্রোল রুমে নিয়ে আসা হয়। তারপর ২ জানুয়ারি ১৯৭৫ গভীর রাতে এক নির্জন রাস্তায় নিয়ে গিয়ে গুলি করে হত্যা করা হয়। অনেকের মতে ১৯৭৫ খ্রিষ্টাব্দের ১ জানুয়ারি চট্টগ্রামের হালিশহরে সরকারী গোয়েন্দা সংস্থার লোকজন তাকে গ্রেপ্তার করেন। আবার অন্য তথ্য মতে তিনি দলের নেতৃস্থানীয় কর্মীদের এক বৈঠক শেষে দলের কেন্দ্রীয় হিসাবরক্ষক আকবরকে সঙ্গে নিয়ে বেবী ট্যাক্সিযোগে ফিরছিলেন। পথে চট্টগ্রামের নিউ মার্কেটের সামনে সাদা পোশাকের পুলিস ঘেরাও করে তাকে গ্রেপ্তার করে। ওই দিনই তাকে বিমানে ঢাকায় আনা হয়। পরদিন শেরেবাংলা নগর থেকে সাভারে রক্ষীবাহিনীর ক্যাম্পে যাওয়ার পথে আইনশৃঙ্খলা রক্ষাকারী বাহিনীর সদস্যরা তাকে হত্যা করে।
পার্টির বর্তমান অবস্থা
বর্তমানে পূর্ব বাংলার সর্বহারা পার্টির উত্তরাধিকার হিসেবে পূর্ব বাংলার সর্বহারা পার্টিকে (সিসি বা কেন্দ্রীয় কমিটি) উল্লেখ করা হয়। এখনো পার্টি আন্ডারগ্রাউন্ড গ্রুপ হিসেবে ক্রিয়াশীল এবং সশস্ত্র বিপ্লবের কর্মসূচি আছে। এদের যেসব এলাকায় কর্মসূচি আছে সেগুলো হচ্ছে সিরাজগঞ্জ, বগুড়া, পাবনা, রাজশাহী এবং খুলনায়। পার্টি বিপ্লবী আন্তর্জাতিকতাবাদী আন্দোলন এবং কম্পোসার সদস্য।
ম্যালভার্ন গেজেট
ম্যালভার্ন গেজেট হ'ল একটি সাপ্তাহিক ট্যাবলয়েড পত্রিকা যা প্রতি শুক্রবার ইংল্যান্ডের ম্যালভার্নে প্রকাশিত হয়। এর অফিস হিলটন রোড, ওরসেস্টার ভিত্তিক। সংবাদপত্রটি ওরসেস্টারশায়ার কাউন্টি জুড়ে ঘটনা এবং হেরফোর্ডশায়ারের উপকণ্ঠে কিছু ঘটনা কভার করে। এখানে একটি ভগিনী পত্রিকা রয়েছে, লেডবারি রিপোর্টার, ২০১৭ সালে যার প্রতি ইস্যুতে গড়ে ১৮৫০ অনুলিপি প্রচলন ছিল।
সপ্তম ফটো এজেন্সি
সপ্তম ফটো এজেন্সি সম্পূর্ণরূপে বেসরকারি মালিকানাধীন আন্তর্জাতিক ফটো সংস্থা। এর সাথে জড়িত সদস্যদের দ্বারাই সংগঠনটি পরিচালিত হয়।
ইতিহাস
সমবায় সংস্থাটির মূলত গ্যারি নাইট ও জন স্ট্যানমিয়ারের চিন্তা থেকে তৈরি। পরবর্তীতে তারা আলেকজান্ডার বাউলট, রন হ্যাভিভ, আন্তোনিন ক্রাটোচভিল, ক্রিস্টোফার মরিস এবং জেমস নাচতভি   এবং সংস্থা আরো কিছু সংখ্যক সদস্য সংগ্রহের মাধ্যমে ২০০১ সালের সেপ্টেম্বরে ফ্রান্সের পার্পিগিনে উৎসবের মাধ্যমে এর যাত্রা শুরু হয়। সপ্তম ফটো এজেন্সি বড় কর্পোরেশনগুলিতে  ফটোগ্রাফারদে  মালিকানাধীন এবং নিয়ন্ত্রিত ডিজিটাল চিত্র বিতরণের ক্ষেত্রে প্রতিনিধিত্ব করে। এ সংস্থার সদস্যদের মধ্যে থেকে ১৯ জন ফটোগ্রাফারক উল্লেখযোগ্য বিশ্বব্যাপি বিভিন্ন ইভেন্টে ছবি প্রদর্শন করেছে।
নাইন ইলেভেনে আফগানিস্তানে যুদ্ধের সময় এবং ২০০২ সালে ইসরাইল / প্যালেস্তাইনের সংঘর্ষের সময় এবং ২০০৩ সালে ইরাক আক্রমণ ও দখল করার সময় সপ্তম ফটো এজেন্সি সংবাদ ও ছবি কভারেজে তার সুনাম অর্জন করে
বর্তমান ১৯জন ফটোগ্রাফার সদস্য ছাড়াও, সপ্তম মেন্টর প্রোগ্রামের মাধ্যমে তরুণ ফটোগ্রাফারদের পূর্ণ সদস্যের হিসেবে নিয়োজিত হতে উৎসাহ দেয়া হ। ১ জুন ২০১৫ সালে রিচার্ড শোয়েনবার্গ, লস এঞ্জেলেস ভিত্তিক ব্যবসায়ী এবং সপ্তম সদস্যের বোর্ড সদস্য সিইও এবং বোর্ডের চেয়ারম্যান এটি পরিচালনার দায়িত্বে রয়েছে।
বহুবচন (নাট্যদল)
বহুবচন (জন্মঃ ০২ মে, ১৯৭২) একটি বাংলাদেশী নাট্যশালা। ১৯৭১ সালের ১৬ ডিসেম্বর পাকবাহিনী আত্মসমর্পনের মধ্যে দিয়ে এ দেশ হানাদারমুক্ত হলো। এই মহান মুক্তিযুদ্ধের অব্যহিত পর কয়েকজন টগবগে তরুণ মুক্তিযোদ্ধা হাতের অস্ত্র জমা দিয়ে দেশ গড়ার দৃঢ় প্রত্যয় নিয়ে গড়ে তোলে নাট্যদল ‘‘বহুবচন’’।
মঞ্চায়নের গৌরবোজ্বল ৪১ বছর
''আমাদের নাটক মানে শুধু নাটকীয়তা নয়, নাটকের চিরচারিত আঙ্গিকের বিরুদ্ধে বিদ্রোহ।’’ এই শ্লোগান নিয়ে ১৯৭২ সালের ২’রা ফেব্রুয়ারি জন্ম নেয় ‘‘বহুবচন’’। বহুবচন এদেশের প্রথম মলিকুল যা থেকে স্বাধীনতা উত্তর নবনাট্য আন্দোলনের সূচনা। ১৯৭২ সালের ৩’রা জুন সর্বপ্রথম বহুবচনই এককভাবে গ্রুপ থিয়েটার চেতনায় দরশনীয় বিনিময়ে ইঞ্জিনিয়ার্স ইঞ্জিনিয়ার্স ইনস্টিটিউট মিলনায়তনে ফরহাদ মজাহার রচিত, মোতাহার হোসেন নিরদেশীত প্রজাপতির লীলালাস্য নাটকটি মঞ্চায়ন করে যা আজ উজ্জ্বল ইতিহাস। একই বছর ১৯৭২ সালে বহুবচন দর্শনীর বিনিময়ে আরো তিনটি নাটক মঞ্চায়ন করে। সেগুলো হচ্ছে শাহনুর খান রচিত শভাপতি বলবেন নিদের্শনায় ছিলেন মুজিব-বিন-হক, ফজলুর রেহমান ঝিনু রচিতআমি রাজা হবো না নির্দেশনায় ছিলেন মুজিব-বিন-হক এবং সেলিম আল-দীন এর সর্প বিষয়ক গল্প, নির্দেশনায় ছিলেন আমিরুল হক চৌধুরী। ২০১২ইং সাল বহুবচনের নাটক মঞ্চায়নের গৌরবোজ্জ্বল ৪২ বছর। বিগত ৪২ বছরে বহুবচন মঞ্চায়ান করেছে ২২ টি নাটক । আকাশ সংস্কৃতি নাটককে বাণিজ্যের কৌশল হিসাবে ব্যবহার করে যখন নাট্যাঙ্গনকে গ্রাস করার চেষ্টায় নিয়োজিত তখন বহুবচন পূর্ণবার ঘোষণা করেছে তার আদর্শ। বহুবচন আগামীতেও দর্শকদের সামনে সুষ্ঠু নাটক উপহার দিতে প্রতিশ্রুতিবদ্ধ।
হুমায়ূন আহমেদ এবং বহুবচন
নাটক জীবনের এক অনির্বাচনীয় সত্যকে মুখোমুখি করে। সাহিত্যের অন্যতম শাখা হিসাবে এর গুরুত্ব অনস্বীকার্য। বাংলাদেশের সাহিত্যকে দর্শকদের কাছে তুলে ধরার অভিপ্রায়ে বহুবচন জনপ্রিয় লেখক নাট্যকার হুমায়ূন আহমেদকে প্রথম বারের মত পরিচয় করিয়ে দেবার জন্য তারই জনপ্রিয়ো উপন্যাস নন্দিত নরকে মঞ্চায়নের প্রস্তুতি নেয়। এই উপন্যাসটি ১৯৭২ সালে মাসিক মুখপত্র এর ১ম বরষের ৩য় সংখ্যায় প্রকশিত হয়। উপন্যাসটির ভূমিকা লিখেছেন ডঃ আহমেদ শরীফ। ১৯৭৫ সালে ডঃ জাফর ইকবাল উপন্যাসটির নাট্যরূপদেন এবং ঐ বছর মহিলা সমিতি মঞ্চে নাটকটির প্রথম মঞ্চায়ন হয়। নাটকে অভিনয় করেছিলেন নির্দেশনায়-মুজিব বিল হক। নন্দিত নরকে নাটকটি, সুধিমহল ও সংবাদপত্রে প্রশংসিত হয় ও পুরস্কার লাভ করে।
দেবী
নব্বই দশকে তাঁর জনপ্রিয় উপন্যাস ‘‘দেবী’’ মঞ্চায়নের জন্য হুমায়ূন আহমেদের অনুমতি নিতে গেলে তিনি উদার ভাবে সম্মতি দেন এবং বলেন আমার নাটক লেখার অনুপেরন তো ‘‘বহুবচন’’। আমার যে কোন নাটক আপনারা নাট্যরূপ দিয়ে মঞ্চস্থ করতে পারেন। আপনাদের প্রতি আমরা আন্তরিক বিশ্বাস আছে। গ্রুপের মোঃ ইকাবল হোসেন, দেবী উপন্যাসটির নাট্যরূপ দেন এবং ১৯৯৪ সালে প্রথম মঞ্চায়ন হয়। বিগত ১৮ বছরে ৭০টি শো হয় এবং ভারতে তিনটি শো হয়। ভারতের দর্শকরা এই ভিন্ন ধারার নাটকটির জন্য প্রিয় লেখক হুমায়ূন আহমেদ এর ভূয়সি প্রশসা করেন। এমনিভাবে কিংবদন্তি নাট্যকার হুমায়ূন আহমেদকে মঞ্চ নাটকের গৌরবোজ্জ্বল অধ্যায় ধরে রেখেছে ‘‘বহুবচন’’।
মায়ের অধিকার
মায়ের অধিকার হলো জন্মধাত্রী মা, বিদ্যমান মা এবং দত্তক মা’দের প্রত্যাশা অনুযায়ী অধিকার প্রদানে আইনি বাধ্যবাধকতা। মায়েদের অধিকার জড়িত ইস্যুগুলির মধ্যে শ্রমের অধিকার, বুকের দুধ খাওয়ানো এবং পরিবারের অধিকার অন্তর্ভুক্ত।
যুক্তরাষ্ট্র
মার্কিন যুক্তরাষ্ট্রের মায়েদের শ্রমের অধিকারগুলি গর্ভাবস্থার বিভিন্ন পর্যায়ে এবং সেইসাথে শিশুর জন্মের পরে এবং তার পরে মাতৃত্বকালীন ছুটি নিয়ে গঠিত। এগুলির মধ্যে নতুন মায়েদের সন্তান জন্ম দেওয়ার পরে তাদের কর্মস্থলে ফিরে যাওয়ার জন্য কাজের প্রক্রিয়াও অন্তর্ভুক্ত রয়েছে। মহিলাদের সন্তান জন্মের সময় মাতৃত্বকালীন ছুটি হিসাবে উল্লেখ করা হয়। প্রতিটি রাজ্য ও সংস্থার পারিবারিক ছুটির জন্য অনুমোদিত সময়, পাশাপাশি নতুন মায়েদের দেওয়া অন্য কোনও সহায়তা সম্পর্কিত নিজস্ব আইন রয়েছে। ১৯৯৩ সালের পারিবারিক ও মেডিকেল লিভ অ্যাক্ট (এফএমএলএ) প্রসবকালীন ছুটির ন্যূনতম প্রয়োজনীয়তা নির্ধারণকারী বোর্ড জুড়ে সংস্থাগুলির জন্য আইন নির্ধারণ করেছে। এফএমএলএ দ্বারা নির্ধারিত বিধিগুলি মা, পিতৃ এবং দত্তক পিতামাতার ক্ষেত্রে প্রযোজ্য। এই আইনের বেশিরভাগ সংস্থার অন-বর্ধিত পরিবারকে ১২ সপ্তাহ অবধি ছুটির অনুমতি দেওয়ার কথা সুপারিশ করা হয়েছে।
স্তন্যদান
বুকের দুধ খাওয়ানো হলো স্তন বা বোতল দিয়ে স্তনের দুধের সাথে একটি শিশুকে পুষ্টি সরবরাহ করার কাজ। স্তন্যপান করানোর পাশাপাশি প্রতিটি দেশেই এ সম্পর্কে নির্দিষ্ট আইন রয়েছে। আইডাহো ব্যতীত প্রতিটি রাজ্যের একটি আইন রয়েছে যা মহিলাদের যে কোনও সরকারি বা ব্যক্তিগত স্থানে স্তন্যপান করতে দেয়।
যদিও বেশিরভাগ দেশ মায়েদেরকে ঘরের বাইরে স্তন্যপান করানোর অনুমতি দেয়, কেবলমাত্র ২৯ টি রাষ্ট্রই জনসাধারণের অশ্লীল আইন অনুসারে থেকে স্তন খাওয়ানো বাদ দেয়। তাদের আইনে বলা হয় জনসম্মুখে স্তন্যদান অর্থ জনসাধারণে নগ্নতার প্রকাশ। স্তন্যপান করানো মায়েদের বিষয়ে ফেডারেল আইন শ্রমজীবী মায়েদের সাথে সম্পর্কিত। মায়েদের আবার কর্মস্থলে ফিরে আসার পরে নার্সিংয়ে থাকা মায়েদের কাজ করার সময় তাদের জন্য আইনও রয়েছে নিয়োগকর্তাদের এই মায়েরা যুক্তিসঙ্গত বিরতির সময় দেওয়ার অনুমতি দেয় যখন তারা জন্ম দেওয়ার পরে এক বছর পর্যন্ত তাদের দুধের সরবরাহ বাতিল করে দেয়। এই মায়েরা তাদের দুধের সরবরাহ ত্যাগ করার জন্য তাদের একটি রেস্টরুম ব্যতীত একটি ব্যক্তিগত এবং নির্জন জায়গা সরবরাহ করতে হবে। এই আইনগুলি ২০১০এর রোগীর নিরাপত্তা এবং সাশ্রয়ী মূল্যের যত্ন আইনে পাওয়া যাবে
পারিবারিক অধিকার
মায়ের অনেক অধিকার রয়েছে যা পারিবারিক আইনের সাথে সম্পর্কিত যা তাদের বাচ্চাদের পক্ষে চিকিৎসা সংক্রান্ত সিদ্ধান্ত এবং সেইসাথে তাদের সন্তানের আশেপাশে যারা রয়েছে সেগুলি নিয়ে সিদ্ধান্ত গ্রহণসহ নানা বিষয়ে মায়ের মতামত নেয়া। সন্তানের সহায়তার জন্য তাদের সন্তানের পিতাকে অনুসরণ করার আইনি অধিকার মায়েরও রয়েছে।
পিতা-মাতার অধিকার
প্রত্যেক রাষ্ট্রের একটি মায়ের আইনি অধিকার এবং তার সন্তানের প্রতি দায়বদ্ধতা সম্পর্কিত নিজস্ব আইন রয়েছে। সমস্ত আইনি কাঠামো ঘোষণা করে যে সন্তানের পড়াশোনা, ধর্ম, চিকিৎসা যত্ন এবং শিশুটি কোথায় থাকবে সে বিষয়ে সিদ্ধান্ত নেওয়ার জন্য বাবা-মাকে অনুমতি দেওয়া হয়। একটি জৈবিক মা, পিতারা সন্তানের জন্মের আগে বা পরে মায়ের সাথে বিবাহ করেছিলেন এবং   , তাদের সন্তানের জন্মের সনদে পিতা-মাতার নাম সন্তানের জন্য স্বয়ংক্রিয়ভাবে এই আইনি অধিকার দেওয়া হয়।
কারা হেফাজত
কোনো মায়ের আইন শৃঙ্খলা বা কারা হেফাজতে মামলা চলাকালীন নির্দিষ্ট হেফাজতের অধিকার থাকলেও সন্তানের পক্ষে সর্বোত্তম পরিস্থিতি বেছে নেওয়া আদালতের দায়িত্ব।
ইসলাম
ইসলাম ধর্মে মাতা-পিতার অধিকার ও সম্মানের বিষয়ে কঠোর গুরুত্বারোপ করা হয়েছে। ইসলামে স্রষ্টা আল্লাহ তাআলার পরেই মাতা-পিতার স্থান দেয়া হয়েছে। আল-কোরআনে বলা হয়েছে- তোমার প্রতিপালক আদেশ দিয়েছেন, তিনি ব্যতীত অন্য কারও ইবাদত না করতে এবং মাতা-পিতার সঙ্গে সদ্ব্যবহার করতে। তাঁদের একজন অথবা উভয়ে তোমার জীবদ্দশায় বার্ধক্যে উপনীত হলে তাঁদের উফ্ (বিরক্তিও অবজ্ঞামূলক কথা) বলবে না এবং তাঁদের ধমক দেবে না; তাঁদের সঙ্গে সম্মানসূচক কথা বলবে। মমতাবশে তাঁদের প্রতি নম্রতার ডানা প্রসারিত করো এবং বলো, “হে আমার প্রতিপালক! তাঁদের প্রতি দয়া করো, যেভাবে শৈশবে তাঁরা আমাকে প্রতিপালন করেছেন।
মায়ের পায়ের নিচে জান্নাত (স্বর্গ) রয়েছে বলে ইসলামের অনুসারীদের নির্দেশনা দেয়া হয়েছে।
২০১৯–২০ দক্ষিণ আফ্রিকা মহিলা ক্রিকেট দলের নিউজিল্যান্ড সফর
দক্ষিণ আফ্রিকা জাতীয় মহিলা ক্রিকেট দল তিনটি মহিলাদের একদিনের আন্তর্জাতিক, যা ২০১৭–২০ আইসিসি মহিলা চ্যাম্পিয়নশিপ এর অংশ, এবং পাঁচটি মহিলাদের টুয়েন্টি২০ আন্তর্জাতিক খেলার জন্য নিউজিল্যান্ড সফর করে, যা জানুয়ারি থেকে ফেব্রুয়ারি ২০২০-এ অনুষ্ঠিত হয়।
মায়ের অধিকার
ইসলাম
মুহাম্মদের সঙ্গী হজরত আবু হুরায়রা বলেন এক ব্যক্তি রাসুল (সা.)-এর কাছে এসে জিজ্ঞাসা করল, ‘হে আল্লাহর রাসুল! কে আমার উত্তম আচরণ পাওয়ার বেশি হকদার?’ তিনি বললেন ‘তোমার মা’; সে বলল, ‘তারপর কে?’ তিনি বললেন, ‘তোমার মা’; সে আবারও বলল, ‘তারপর কে?’ তিনি বললেন, ‘তোমার মা’। সে পুনরায় বলল, ‘এরপর কে?’ তিনি বললেন, ‘তোমার পিতা’।
এ বিধানের প্রেক্ষিতে ইসলাম মায়ের অধিকার ৭৫ ভাগ আর পিতা অধিকারকে ২৫ ভাগ হিসেবে চিহ্নিত করে।
ফারাজ (চলচ্চিত্র)
নির্মাণ
২০২১ সালের ৫ আগস্ট, পরিচালক হংসল মেহতা তার অ্যাকশন থ্রিলার চলচ্চিত্র ফারাজ-এর কথা প্রকাশ করেন। অভিজ্ঞতা সিনহা এবং ভূষণ কুমারের সাথে তিনি এটি যৌথ প্রযোজনা করেন। এটি বাংলাদেশে জুলাই ২০১৬ সালে হলি আর্টিজান বেকারিতে হামলা চিত্রিত করে নির্মিত। নবাগত আদিত্য রাওয়াল, জাহান কাপুর, শচীন লালওয়ানি, যতীন সরিন, নিনাদ ভাট, হর্ষাল পাওয়ার, পলক লালওয়ানি এবং রেশহাম সাহানি এই ছবিতে অভিনয় করেন।
২০২১ সালের ১৫ আগস্ট চলচ্চিত্রটির চিত্রগ্রহণ শেষ হয়।
মুক্তি
২০২২ সালের ১৫ অক্টোবর, লন্ডন চলচ্চিত্র উৎসবের 'থ্রিল' বিভাগে ছবিটির প্রিমিয়ার হয় এবং ৩রা ফেব্রুয়ারি ২০২৩-এ ভারতীয় প্রেক্ষাগৃহে মুক্তি পায়।
সঙ্গীত
চলচ্চিত্রের সর্বমোট একটি গান ছিল। "মুসাফির কো ঘর হে আনা হ্যায়" নামের উক্ত গানটি লিখেছেন এবং সুর করেছেন সমীর রাহাত।
বিতর্ক
চলচ্চিত্রটি মুক্তির আগে ২০২২ সালে হোলি আর্টিজান হামলায় নিহতদের অন্যতম অবিন্তা কবিরের মা রুবা আহমেদ অভিযোগ করেন যে তার নিহত মেয়ের গোপনীয়তা লঙ্ঘন করে, পরিবারের কোনও সম্মতি না নিয়ে এবং ভুল তথ্য উপস্থাপন করে এই চলচ্চিত্রটি তৈরি করা হয়েছে। চলচ্চিত্রটির মুক্তিতে স্থাগিতাদেশ চেয়ে তিনি ভারতে মামলা করেন, তবে অক্টোবরে দিল্লি উচ্চ আদালতের একক বিচারপতির বেঞ্চ চলচ্চিত্রটির মুক্তির ওপর অন্তর্বর্তী স্থগিতাদেশ দিতে অস্বীকার করেন। পরে তিনি এই রায়ের বিরুদ্ধে আপিল করেন। প্রায় তিন মাস ধরে শুনানির পর ২০২৩ সালের ফেব্রুয়ারিতে বিচারপতি সিদ্ধার্থ মৃদুল ও তালওয়ান্ত সিংয়ের বেঞ্চ চলচ্চিত্রটির মুক্তির উপর স্থাগিতাদেশ জারি করতে অস্বীকার করে রায় দেন ও একই সাথে চলচ্চিত্রের শুরুতে "দাবিত্যাগ" যোগ করতে শর্ত জুড়ে দেন।
চলচ্চিত্রটি মুক্তির পর, ২০২৩ সালের ১২ ফেব্রুয়ারি বাংলাদেশের সকল সিনেমা হলে ও সব ধরনের অনলাইন প্ল্যাটফর্মে ‘ফারাজ’ মুক্তি না দেয়ার নির্দেশনা চেয়ে অবিন্তা কবিরের মা রুবা আহমেদ রিট করেন। ২০ ফেব্রুয়ারি ঢাকার উচ্চ আদালত তার পক্ষে রায় দেয় ও বাংলাদেশে চলচ্চিত্রটি প্রদর্শনের উপর নিষেধাজ্ঞা প্রদান করে।
আব্দুল হাফিজ
মোঃ আব্দুল হাফিজ বাংলাদেশের নিলফামারী জেলার একজন রাজনীতিবিদ। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন। তিনি বাংলাদেশ ন্যাশনাল আওয়ামী পার্টি(মোজাফ্ফর) এর একজন রাজনৈতিক নেতা।
প্রাথমিক জীবন
আব্দুল হাফিজ বাংলাদেশের নিলফামারী জেলায় জন্মগ্রহণ করেন।
রাজনৈতিক জীবন
আব্দুল হাফিজ বাংলাদেশের সাধারণ নির্বাচন এর মাধ্যমে পঞ্চম জাতীয় সংসদ নির্বাচন এর নির্বাচিত সংসদ সদস্য হিসেবে নিলফামারী থেকে জাতীয় সংসদ নির্বাচন এর নির্বাচনি এলাকা নীলফামারী-৪ থেকে নির্বাচিত হন। এর পর বাংলাদেশ জাতীয়তাবাদী দলে যোগদিয়ে ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বিএনপির প্রার্থী হিসেবে নীলফামারী-২ আসন থেকে পুনরায় সংসদ সদস্য নির্বাচিত হয়েছিলেন।
প্রিয়া ঝিঙ্গান
প্রিয়া ঝিঙ্গান একজন ভারতীয় সেনা কর্মকর্তা যিনি ১৯৯৩ সালে ভারতীয় সেনাবাহিনীতে কমিশন প্রাপ্ত প্রথম মহিলা ব্যাচের ২৫ জন অফিসারদের মধ্যে অন্যতম। ঝিঙ্গান চেন্নাইয়ের অফিসার্স ট্রেনিং একাডেমির ০০১ নম্বর ক্যাডেট ছিলেন।
সেনা জীবন
একজন পুলিশ অফিসারের কন্যা হওয়ায় ঝিঙ্গান প্রথমে ভারতীয় পুলিশ সার্ভিসে যোগ দিতে চেয়েছিলেন। কিন্তু পরবর্তীতে সিদ্ধান্ত পরিবর্তন করে সেনাবাহিনীতে যোগদানের ইচ্ছা প্রকাশ করেন। এবং সেজন্য তৎকালীন সেনাপ্রধান সুনিথ ফ্রান্সিস রদ্রিগেজকে চিঠি লেখার সিদ্ধান্ত নেন। তার অনুরোধটি ১৯৯২ গৃহীত হয়েছিল। চেন্নাইয়ের অফিসার্স ট্রেনিং একাডেমিতে প্রশিক্ষণ শেষে তিনি ২৪ সেপ্টেম্বর ১৯৯২ থেকে অন্যান্য ২৪ জন মহিলা মহিলা ক্যাডেটদের সাথে তার ওটিএ প্রশিক্ষণ শুরু করেছিলেন। তিনি তার শর্ট সার্ভিস কমিশন পেয়েছিলেন ৬ মার্চ ১৯৯৩ সালে এবং তাঁর নম্বর ছিল WS-00002W। তাঁর পদাতিক বিভাগে যোগদানের অনুরোধ সেনাবাহিনীর শীর্ষস্থানীয় কর্মকর্তাগণ প্রত্যাখ্যান করেছিলেন এবং আইন স্নাতক হওয়ার কারণে তাঁকে জজ অ্যাডভোকেট জেনারেলের কর্পসে যোগদানের প্রস্তাব দেওয়া হয়েছিল। দশ বছর বিচারক অ্যাডভোকেট জেনারেলের চাকরির পরে ঝিঙ্গান ২০০২ সালে মেজর হিসাবে পদোন্নতি পেয়েছিলেন। সেনাবাহিনীতে মেয়েদের যোগদানের অধিকারের জন্য ঝিঙ্গান বরাবরই শক্তিশালী উকিল ছিলেন এবং লেফটেন্যান্ট সুস্মিতা চক্রবর্তীর বিতর্কিত আত্মহত্যার বিষয়ে সেই অধিকারেরই পক্ষে ছিলেন। উল্লেখ্য সেই ঘটনার সময় তৎকালীন ভাইস-চিফ লেফটেন্যান্ট জেনারেল এস পট্টভিরমনকে সেনাবাহিনীর নারীদের সম্পর্কে সংবেদনশীল মন্তব্য করার জন্য ক্ষমা চাইতে হয়েছিল।
আর্মি থেকে অবসর গ্রহণের পরের জীবন
তিনি ২০১৩ সালে অবসর গ্রহণ করেন। অবসর গ্রহণের পরে ঝিঙ্গান হরিয়ানা জুডিশিয়াল সার্ভিসের পথ পরিষ্কার করে দিয়েছিলেন কিন্তু শেষ পর্যন্ত জুডিশিয়াল সার্ভিসে যোগ দেন নি। তারপরে তিনি গণমাধ্যম ও সাংবাদিকতায় স্নাতক শেষ করেন এবং গ্যাংটকে সিকিম এক্সপ্রেস নামে একটি সাপ্তাহিক পত্রিকার সম্পাদক হিসেবে যোগদান করেন। ২০০৮ সালে তিনি অক্ষয় কুমার উপস্থাপিত ফিয়ার ফ্যাক্টর: খাতরো কে খিলাড়ি সিজন-১  এর অন্যতম অংশগ্রহণকারী ছিলেন।  তিনি ২০১৩ সালে লরেন্স স্কুল, সানাওয়ারের একজন ইংরেজি শিক্ষক হিসেবে যোগদান করেন। এছাড়াও তিনি একজন গৃহিণী। প্রিয়া ঝিঙ্গান মনোজ মালহোত্রার সাথে বিবাহবন্ধনে আবদ্ধ হন যিনি সেনাবাহিনী থেকে লেফটেন্যান্ট কর্নেল হিসেবে অবসর গ্রহণ করেছেন এবং পেপটার্ফ নামক একটি অ্যাডভেঞ্চার স্পোর্টস সংস্থা পরিচালনা করেন। বর্তমানে এই দম্পতি হিমাচল প্রদেশের সোলানে থাকেন এবং তাদের এক ছেলে রয়েছে।
বর্ধিত উপগ্রহ উৎক্ষেপক যান
বৰ্ধিত উপগ্ৰহ উৎক্ষেপণ যান (Augmented Satellite Launch Vehicle) বা অগ্ৰগামী উপগ্ৰহ উৎক্ষেপণ যান (MAdvanced Satellite Launch Vehicle) (সংক্ষেপে ASLV) নিম্ন ভূ-কক্ষপথে ১৫০ কিলোগ্ৰাম ওজনের উপগ্ৰহ স্থাপন করার জন্য ভারতীয় মহাকাশ গবেষণা সংস্থা দ্বারা বিকশিত পাঁচটা পৰ্যায় বিশিষ্ট একটি গোটা ইন্ধনযুক্ত রকেট। একটা ভূ-স্থির কক্ষপথে পেলোড স্থাপন করার জন্য প্ৰয়োজনীয় প্ৰযুক্তির বিকাশ সাধন করার উদ্দেশ্যে ১৯৮০ দশকের সময়কালে ভারতীয় মহাকাশ গবেষণা সংস্থা এই প্ৰকল্পটি আরম্ভ করে। এ এস এল ভির আৰ্হি এস এল ভির আধারে প্ৰস্তুত করা হয়েছিল। একই সময়ে পি এস এল ভি ও এ এস এল ভি দুটি কাৰ্যসূচীর জন্য ইসরোর পৰ্যাপ্ত পুঁজি ছিল না এবং সেজন্য প্ৰারম্ভিক উন্নয়নশীল উৎক্ষেপণের পর এ এস এল ভি কাৰ্যসূচীর অবসান ঘটানো হয়। সম্প্ৰসারিত রোহিণী উপগ্ৰহ শৃঙ্খলা ছিল এ এস এল ভির পেলোড।
যান
এ এস এল ভি ছিল পাঁচটি পৰ্যায়বিশিষ্ট একটি গোটা ইন্ধনযুক্ত রকেট। ৪৭° নতি সহ ৪০০ কিলোমিটারের একটা কক্ষপথে প্ৰায় ১৫০ কিলোগ্ৰাম ওজনের পেলোড স্থাপন করতে পারার মত এ এস এল ভির ধারণ ক্ষমতা ছিল। উৎক্ষেপণের সময় এ এস এল ভি ৯২, ৭৮০ kgf থ্ৰাষ্ট্ উৎপাদন করেছিল। ২৩.৫ মিটার দৈৰ্ঘ্যের ও ১ মিটার আন্তঃব্যাসের এই রকেটটির ওজন ছিল ৪১,০০০ কিলোগ্ৰাম।
ইতিহাস
এ এস এল ভি চারটি করে উৎক্ষেপণ সম্পন্ন করেছিল। এর দুবার বিফল, একবার আংশিকভাবে বিফল ও একবার সফল হয়েছিল। ১৯৮৭ সালের ২৪ মাৰ্চ এ এস এল ভি প্ৰথম উড়ান সম্পন্ন করেছিল এবং ১৯৯৪ সালের ৫ মেতে করা উৎক্ষেপণ ছিল এ এস এল ভির অন্তিম উড়ান।
উৎক্ষেপণ ইতিহাস
এ এস এল ভির চারটি উৎক্ষেপণ সতীশ ধবন মহাকাশ কেন্দ্ৰে থাকা এ এস এল ভি নিক্ষেপণ মঞ্চ থেকে করা হয়েছিল।
আবিষ্কারের যুগ
ডান|থাম্ব| 1500 খ্রিষ্টাব্দের জুয়ান দে লা কোসার মানচিত্র, যা [[আমেরিকা অঞ্চল|আমেরিকার সর্বপ্রথম বিচ্ছিন্ন উপস্থাপনা।
মাদ্রিদ নৌবাহিনী জাদুঘর, মাদ্রিদ, স্পেন। ]] ডান|থাম্ব| ১৫০২ খ্রিষ্টাব্দের ক্যান্টিনো মানচিত্র যেটি হচ্ছে প্রাপ্ত অঙ্কিত চার্ট যেখানে [[ক্রিস্টোফার কলম্বাস|কলম্বাসের আমেরিকা অনুসন্ধান, গ্যাস্পার কর্টে -রিয়ালের নিউফাউন্ডল্যান্ড, ভাস্কো দ্য গামার ভারত এবং এবং পেড্রো কাবরালের ব্রাজিল আবিষ্কারের পথ দেখানো হয়েছে।
বিবলিওটেকা এস্তেন্স, মোডেনা, ইতালি। ]] আবিস্কারের যুগ, বা অনুসন্ধানের যুগ (আনুমানিক ১৫শ শতাব্দীর শুরু থেকে সপ্তাদশ শতাব্দীর মাঝামাঝি), বলতে সেই সময়কে বুঝায় যার মাধ্যমে ইউরোপীয় সংস্কৃতি ব্যাপক সমুদ্র অভিযানের মাধ্যমে পুরো পৃথিবীতে ছড়িয়ে যায় এবং বিশ্বায়নের সূচনা করে। এটি সেই সময়কেও নির্দেশ করে যখন ইউরোপে উপনিবেশবাদ এবং বাণিজ্যবাদের ব্যাপক উত্থান ঘটে এবং বিভিন্ন দেশের জাতীয় নীতি হিসবে গৃহীত হয়। এসময় ইউরোপীয়দের কাছে অজানা অনেক নতুন নতুন ভূখণ্ড আবিষ্কার হয় যেখানে আগে থেকেই জনবসতির অস্তিত্ব ছিল। আর অইউরোপীয়দের কাছে এটা ছিল অজানা কোনো মহাদেশ থেকে আক্রমণকারীদের আগমনের শামিল।
অনুসন্ধানের ধারা শুরু হয় পর্তুগিজদের ১৪১৯ এবং ১৪২৭ সালে আটলান্টিক মহাসাগরের ম্যাদিরা ও আজোরো দ্বীপপুঞ্জ আবিষ্কার, ১৪৩৪ সালে আফ্রিকার উপকূল, ১৪৯৮ সালে ভারত আগমনের সমুদ্রপথ আবিষ্কার, স্পেনের রাজার সহয়তায় ১৪৯২ সাল থেকে ১৫০২ সাল পর্যন্ত ক্রিস্টফার কলম্বাসের আমেরিকা অভিযানের এবং মেগানলেসের ১৫১৯-১৫২২ সালের মধ্যে প্রথম পুরো পৃথিবী পরিভ্রমণের মাধ্যমে। এই সব আবিষ্কারগুলো আটলান্টিক,ভারত,প্রশান্ত মহাসাগরগুলোতে সমুদ্র অভিযান এবং আমেরিকা, এশিয়া, আফ্রিকা ও অস্টেলিয়াতে স্থল অভিযানের দিকে ধাবিত করে, যা ১৯শ শতাব্দী পর্যন্ত বজায় ছিল এবং শেষ হয় বিংশ শতাব্দীর মেরু অঞ্চল অনুসন্ধানের মাধ্যমে।
বৈশ্বিক বাস্তুসংস্থান, কৃষি ও সংস্কৃতিতে বিশ্বায়নের এই ঘটনা সবচেয়ে গুরত্বপূর্ণ। কারণ আবিষ্কারের যুগ  এবং ইউরোপিয়ানদের অভিযানের পরেই পৃথিবীর বৈশ্বিক মানচিত্র তৈরি, নতুন বৈশ্বিক দৃষ্টিভঙ্গি সৃষ্টি এবং দূরবর্তী সভ্যতার কাছে আসার সুযোগ হয়। কিন্তু পাশাপাশি ইউরোশিয়া ও আফ্রিকায় নতুন রোগের আগমন ঘটে যা আগে ছিল না, এর সাথে ইউরোপ কর্তৃক স্থানীয়দের দাস বানানো, শোষণ করা, তাদের উপর আধিপাত্য বিস্তার করা হয় এবং উপনিবেশ স্থাপন করে। আর এর মাধ্যমে খ্রিস্টান মিশনারিদের দ্বারা খ্রিস্ট ধর্ম পৃথিবীব্যাপী ছড়িয়ে পরে।
পর্যালোচনা
[[File:Explorations english.png|center|thumb|upright=3.4|প্রধান যাত্রাসমূহের মানচিত্র। নিচে বিস্তারিত দেখুন
যুবরাজ হেনরির সহায়তায় পর্তুগিজরা প্রথম ১৪১৮ সাল থেকে আফ্রিকার আটলান্টিক উপকূলীয় এলাকা অনুসন্ধান শুরু করে। তারা কারভাল নামে নতুন হালকা জাহাজ তৈরি করে যা আরো বেশি পাল্লার এবং দ্রুত, পাশাপাশি এটা ছিলো খুব অল্প ও খুব বেশি বাতাসেও চলার উপযোগী ছিলো। ১৪৮৮ সালে বার্টোমুলো দিয়াজ এই পথে ভারত মহাসাগরে পৌঁছে
দ্য বং কানেকশন
থাম্ব|ছবির প্রিমিয়ার অনুষ্ঠানে অঞ্জন দত্ত এবং নীল দত্ত দ্য বং কানেকশন ২০০৬-এর বাংলা-ইংরেজি ভাষার ভারতীয় চলচ্চিত্র যা রাইমা সেন, শায়ান মুন্সী ও পরমব্রত চ্যাটার্জি অভিনীত এবং অঞ্জন দত্ত পরিচালিত। সিনেমাটি মার্কিন যুক্তরাষ্ট্র ও কলকাতার বাঙালির জীবন অবলম্বনে নির্মিত।
পটভূমি
এর গল্প দুউ যুবক, অপু (পরমব্রত চ্যাটার্জী) এবং অ্যান্ডি (শায়ান মুন্সী) কে কেন্দ্র করে আবর্তিত হয়। অপু ইউএস যাচ্ছেন। তিনি তার বান্ধবী শীলা (রাইমা সেন) কে প্রতিশ্রুতি দিয়েছেন যে তিনি শীঘ্রই ফিরে আসবেন এবং তাকে মার্কিন যুক্তরাষ্ট্রে নিয়ে যাবেন।
নিউ ইয়র্ক সিটিতে জন্ম নেওয়া ও বেড়ে ওঠা দ্বিতীয় প্রজন্মের অ্যান্ডির স্বপ্ন রয়েছে একজন সংগীতশিল্পী হওয়ার এবং চলচ্চিত্রে কাজ করার। সে তার আবেগ অনুধাবন করতে কলকাতায় আসে এবং তার পিতামহ মামা এবং দাদার বাড়িতে থাকে। কলকাতায় তিনি শীলার সাথে সাক্ষাত করেন, তার সাথে বন্ধুত্ব করেন এবং তার প্রেমে পড়ে যান।
এদিকে অপু যুক্তরাষ্ট্রে পৌঁছে এই ভিনদেশে তার পথ সন্ধানের জন্য লড়াই চালাচ্ছেন। প্রক্রিয়াটিতে তিনি রিতার সাথে (পীয়া রায় চৌধুরী অভিনয় করেছিলেন) বন্ধুত্ব করেন যার বাবা-মা তাকে অপুর সাথে বিয়ে দিতে চায়। মুভিটির বাকী অংশ অপু এবং অ্যান্ডির সামাজিক-কমিক অ্যাডভেঞ্চারগুলো কেন্দ্র করে আবর্তিত কারণ তারা তাদের জীবনের সাফল্য খুঁজে পেতে লড়াই করে।
মুভিটিতে কলকাতার ওয়েল-রক ব্যান্ড ক্যাসিনি’স ডিভিশনের একটি উপস্থিতি রয়েছে।
অ্যালান ওয়াকার (সংগীত প্রযোজক)
এলেন অলাব ওয়াকার (জন্ম ২৪ আগস্ট ১৯৯৭) একজন নরওয়েজিয়ান রেকর্ড প্রযোজক এবং ডিজে; তার জন্ম যুক্তরাজ্যে। তিনি ২০১৫ সালের তার একক সঙ্গীত, ফেইডেড এর জন্য জনপ্রিয়।
টেলিভিশন (চলচ্চিত্র)
টেলিভিশন ২০১৩ সালে ২৫ জানুয়ারি মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন নাট্যকার-চলচ্চিত্রকার মোস্তফা সরয়ার ফারুকী। এটি ফারুকী পরিচালিত চতুর্থ পূর্ণদৈর্ঘ্য চলচ্চিত্র। যৌথভাবে কাহিনি লিখেছেন আনিসুল হক ও ছবির পরিচালক মোস্তফা সরয়ার ফারুকী। এটি তিনটি প্রতিষ্ঠানের ব্যানারে নির্মাণ করা হয়েছে যথক্রমে ছবিয়াল, স্টার সিনেপ্লেক্স ও মোগাদর ফিল্ম (জার্মানি)। ছবির প্রধান তিনটি চরিত্রে অভিনয় করেছেন মোশাররফ করিম, চঞ্চল চৌধুরী, নুসরাত ইমরোজ তিশা।
চলচ্চিত্রটি নির্মাণাধীন থাকা কালে গুটেনবর্গ ফিল্ম ফেস্টিভাল-এ চিত্রনাট্যের জন্য পুরস্কার লাভ করে। এবং মুক্তি আগেই জিতে নেয় ২০১২ সালের এশিয়ান সিনেমা ফান্ড ফর পোস্ট প্রোডাকশন পুরস্কার। ৮৬ তম একাডেমী অ্যাওয়ার্ড (অস্কার) এর বিদেশি ভাষার ছবির প্রতিযোগিতায় অংশ নেয়ার জন্য চলচ্চিত্রটিকে বাংলাদেশ থেকে মনোনয়ন দেয়া হয়। এছাড়া ১৯তম কলকাতা আন্তর্জাতিক চলচ্চিত্র উৎসবে ‘এশিয়ান সিলেক্ট’ ক্যাটাগরিতে সেরা ছবি হিসেবে ‘নেটপ্যাক পুরস্কার’ পায় ছবিটি অষ্ট্রেলিয়ায় অনুষ্ঠিত ২০১৩ এশিয়া-প্যাসিফিক স্ক্রিন অ্যাওয়ার্ডে (অ্যাপসা) ফার্স্ট জুরি গ্র্যান্ড পুরস্কার অর্জন করে চলচ্চিত্রটি।
কাহিনি সংক্ষেপ
সিনেমাটি শুরু হবে একটি সাক্ষাৎকারের মাধ্যমে। 'বাংলাভিশন' এর এক মহিলা সাংবাদিক একজন গ্রামের চেয়ারম্যানকে তার ধর্মীয় বিধিনিষেধ নিয়ে প্রশ্ন জিজ্ঞাসা করছে। চেয়ারম্যান যতটুকু পারেন, উত্তর দিয়ে যাচ্ছেন। এর মাধ্যমেই চেয়ারম্যানের নানা কীর্তি প্রকাশিত হয়। তিনি নাকি তার গ্রামের মানুষদের টিভি দেখতে দেন না, মোবাইল ব্যবহার করতে দেন না, জন্ম নিয়ন্ত্রণ করতে দেন না। এ সমস্তের পিছনে তিনি মুসলমানদের ধর্মীয় গ্রন্থ 'কুরআন' এর যুক্তি দেখান। তাই তার গ্রামে পত্রিকা পড়া হলেও সেখানে প্রকাশিত ছবিগুলো ঢেকে রাখা হয়। এতে তার ঈমান অক্ষুণ্ন থাকে।
চেয়ারম্যানের ছেলে সোলাইমানের সাথে মালয়েশিয়া প্রবাসীর মেয়ে কোহিনূরের প্রেম। আবার সোলাইমানের তত্ত্বাবধানে চাকরি করা মজনু কোহিনূরকে পছন্দ করে; কিন্তু তাকে এখনো মনের কথাটা বলতে পারেনি। পরবর্তীতে সে বললেও কোহিনূর তাকে প্রত্যাখ্যান করে। কিন্তু সে হাল ছাড়ে না। সে নানাভাবে কোহিনূরের সামনে হাজির হয়, বারবার তার মনের কথা বলার চেষ্টা করে। আবার এই মজনুর বুদ্ধির জোরেই সোলাইমান হাতে একটা মোবাইল পায় এবং সারা গ্রামের যুবকরা মোবাইল ব্যবহারের অনুমতি পায়। সিনেমাতে এই 'মজনু' চরিত্রটি একদিক থেকে মনিবের প্রতি অনুগত থাকলেও কোন কোন ক্ষেত্রে নিজের সুবিধার জন্য 'ভোল' পাল্টাতেও দ্বিধা করত না। একারণে তাকে খানিকটা 'রহস্যময়' বলেই মনে হয়।
গ্রামের এক হিন্দু, প্রাইমারী স্কুলের শিক্ষক কুমার বাবু একদিন গ্রামে একটি টিভি নিয়ে হাজির হয়। চেয়ারম্যান, নিষেধাজ্ঞা সত্ব্বেও কেন সে টেলিভিশন এনেছে - এই প্রশ্ন করলে কুমার বাবু বলে যে তার ধর্মে তো টেলিভিশন নিয়ে কোন কিছু লেখা নেই। তাই সে ইচ্ছে করলে তা ব্যবহার করতে পারে। চেয়ারম্যান তা মেনে নেন ঠিকই কিন্তু তৎক্ষনাত কোন সিদ্ধান্তে আসতে পারেন না। পরবর্তীতে মসজিদের ইমামের পরমার্শে ঠিক হয়, কুমার বাবু টিভি দেখতে পারবেন ঠিকই কিন্তু কোন মুসলমানকে তা দেখানো যাবে না। যদি মুসলমানেরা দেখে এবং তা চেয়ারম্যানের কান অবধি পৌঁছায়, তবে বিচার বসানো হবে। তাতে দর্শকের পাশাপাশি কুমার বাবুরও উপস্থিত থাকতে হবে। এই মর্মে সে টিভি নিয়ে বাসায় যায়। কিন্তু লোকেদের আটকানো যায় না। তারা বাসার জানালা দিয়ে ভিড় করে টিভি দেখত। ছোট ছোট ছেলেরা 'প্রাইভেট' পড়ার নাম করে কুমার বাবুর বাসায় চলে আসত যাতে কোনভাবে টিভি দেখা যায়। একারণে পরে স্কুলের অন্যান্য শিক্ষকেরা চেয়ারম্যানের কাছে বিচার নিয়ে যায়। চেয়ারম্যান কুমার বাবুর বাসায় গিয়ে সব কিছু দেখেন এবং ঠিক করেন কুমার বাবুকে ক্ষতিপূরন দিয়ে টিভিটা নদীর পানিতে ফেলে দেওয়া হবে। সেখানে তিনি কোহিনূরেরও দেখা পান; যে কিনা টিভি দেখার জন্য সেখানে গিয়েছিল। এই ব্যবস্থা করে দিয়েছিল চেয়ারম্যানেরই ছেলে সোলাইমান। কোহিনূরকে পরবর্তীতে চেয়ারম্যান কানে ধরে সবার সামনে উঠ-বস করান। এতে সে প্রচণ্ড অপমানিত হয় এবং সোলাইমানের সাথে সম্পর্ক ছিন্ন করার সিদ্ধান্ত নেয়।
সোলাইমান বিচ্ছিন্ন হবার দুঃখে মদ ধরার চেষ্টা করে। কিন্তু পারে না। কাজেই সে সারাক্ষণ বিষণ্ন হয়ে থাকত। ঠিক এই সময়েই মজনু কৌশলের সাথে জানান দেয় যে সে কোহিনূরকেই ভালবাসে। কিন্তু সোলাইমান তা বুঝতে পারে না। মজনু তাকে পরামর্শ দেয় যাতে সে আরেকটা মেয়ে ধরে। কারণ জীবনে কত 'কোহিনূর' যাবে আসবে! কিন্তু সোলাইমান তা মানতে পারে না। তাই পরে মজনু নিজ উদ্যোগেই যায় কোহিনূরের কাছে যাতে সে সব ভুলে গিয়ে আবার ঠিক হয়ে যায়। কিন্তু কোহিনূর এবার শর্ত দেয় যে তাকে বিয়ে করতে হলে সোলাইমানকে তার বাবার বিরুদ্ধে দাঁড়াতে হবে। গ্রামে টেলিভিশন আনতে হবে। তাদের বিয়েতে টেলিভিশন আনতে হবে। গ্রামের সবাই দেখবে। তবেই তার সুখ!
সোলাইমান প্রাথমিকভাবে তার প্রতিবাদ করলেও পরে ঠিকই বাবার বিরুদ্ধে রুখে দাঁড়ায়। গ্রামের কিছু ছেলেপিলে নিয়ে সে মাইকিং করে বেড়ায় এই বলে যে সে তার বিয়ে ঠিক করে ফেলেছে কোহিনূরের সাথে এবং সেখানে একটি টেলিভিশন আনা হবে। তাতে যেন সব গ্রামবাসী যোগ দেয়। এখানে তার বাবা প্রতিবাদ করতে আসলে তার এক সহকারীকে সোলাইমানের নির্দেশে ছেলেপিলেরা মারধর করে। এতে তার বাবা মনে বেশ কষ্ট পান এবং রাত্রিবেলা কান্নাকাটি করেন। সোলাইমান পরে নিজের ভুল বুঝতে পারে। তাই সে কোহিনূরের কথানুযায়ী চেয়ারম্যানের পা ধরে মাফ চায়। বাবা ছেলেকে ক্ষমা করে দেন।
আবার চেয়ারম্যান ঠিক করেন যে এইবার তিনি হজ্বে যাবেন। আগে তিনি চাইলেও যেতে পারেননি কারণ তার প্লেনে চড়তে বেশ ভয় করে। কিন্তু এবার তিনি বুঝতে পেরেছেন যে এইটা আসলে 'শয়তান' এর চাল। কাজেই তিনি এই ভয়কে জয় করে হজ্জে যাবেন। কিন্তু এর জন্য তাকে ছবি তুলতে হবে। তাতে তিনি কোনভাবেই রাজি না। কারণ তিনি সারাজীবন ছবি তুললেন নি, দেখেনও নি। এমনকি আয়নায়ে নিজের মুখও না। সেখানে তিনি কিনা ক্যামেরার সামনে এসে এভাবে ছবি তুলবেন! ইসলামিক যে ধ্যানধারণা এতদিন তিনি পুষে রেখেছিলেন, সেটাই কিনা তাকে শেষ পর্যন্ত ভাঙতে হল ইসলামেরই একটি মহান কাজে যোগ দেবার জন্য। কোহিনূরের সাথে সোলাইমানের বিয়ে ঠিক করে তিনি একলা রওয়ানা দেন ঢাকার উদ্দেশ্যে। সেখান থেকে তিনি প্লেনে করে যাবেন।
ঢাকায় আসার পর চেয়ারম্যান দেখতে পান এখানকার মানুষ অনেক উন্নত কিংবা 'অশ্লীল'! যেসব ছবি তিনি এতদিন পত্রিকাতে ঢেকে রাখতেন, সেই ছবিগুলোই ঢাকা শহরে আনাচে কানাচে ছড়ানো। তিনি খানিকটা অবাক কিংবা হতভম্ব হয়ে এসব দেখতে থাকেন। এয়ারপোর্টে আসবার পর তিনি দেখেন যে তাকে ঠকানো হয়েছে। টাকা পয়সা নিয়ে এজেন্ট পালিয়ে গেছে। তার মতই অনেক বৃদ্ধলোক এয়ারপোর্টে বসে কান্নাকাটি করতে থাকে। এখানে চেয়ারম্যানের কিছুই করার থাকে না। এখন তিনি যদি গ্রামে চলে যান, তবে তার অবস্থা দেখে লোকে নানা কথা বলবে। সেজন্য তিনি অত্যন্ত খারাপ মনে ঢাকার এক হোটেলে এসে উঠেন। খাওয়াদাওয়া পুরোপুরি ছেড়ে দেন। ঘরের বাইরে যান না।
এভাবে কিছুদিন যাবার পর হঠাৎ দিনের বেলা তিনি শুনতে পান "লাব্বাইক আল্লাহুম্মা লাব্বাইক" ধ্বনি। সেই সুমধুর ধ্বনি যেটা সুদূর মক্কাশরিফে বলা হচ্ছে। তিনি অত্যন্ত আগ্রহ ভরে বাইরে বের হয়ে আসেন এবং দেখতে পান পাশের এক রুমে টিভি চালানো আছে এবং সেখানেই হজ্ব দেখানো হচ্ছে। তিনি কিছুক্ষণ তাকিয়ে থাকেন। এরপর নিজের ঘরে ঢুকে হোটেল বয়কে দিয়ে টিভিটা চালু করান এবং "লাব্বাইক আল্লাহুম্মা লাব্বাইক" শুনতে শুনতে তিনি কান্নায় ভেঙে পড়েন। তার ভ্রান্ত ধারণার অবসান ঘটতে চলেছে। তিনি ভুল বুঝতে পেরেছেন। যে যন্ত্র এতদিন তিনি ঘৃণা ভরে প্রত্যাখ্যান করেছেন, সেটাই তার মনে শান্তি এনে দিচ্ছে। কি অদ্ভুত জীবন! তিনি কাঁদছেন ... কেঁদেই চলেছেন।
সংগীত
হৃদয় খান, আইয়ুব বাচ্চু।
সমালোচনা
মুক্তির পরপরই কিছু দর্শক ব্লগ ও সামাজিক গনমাধ্যমে শুধুমাত্র নামের মিল থাকায় চলচ্চিত্রটিকে ষাটের দশকের তুর্কি চলচ্চিত্র ভিজনটেলের ছায়া অবলম্বনে নির্মিত বা এর পুনঃনির্মাণ বলে দাবি করেছিলেন|কিন্তু দুইটি মুভির স্টোরি,প্লট আলাদা।
নেহা কক্কড়
নেহা কক্কড় (नेहा कक्कड़; জন্ম: ৬ জুন ১৯৮৮) হলেন একজন ভারতীয় গায়িকা। ২০০৬ সালে তিনি আপাতবাস্তব টেলিভিশন অনুষ্ঠান ইন্ডিয়ান আইডল-এর দ্বিতীয় মৌসুমে প্রতিদ্বন্দ্বিতা করেন। কিন্তু দুর্ভাগ্যক্রমে তিনি শেষ আটে পৌঁছানোর আগেই ছিটকে যান। এছাড়া তিনি ২০১৪ সালে সনি টিভির "কমেডি সার্কাস কে টানসেন" -এ অংশগ্রহণ করেন। বর্তমানে, তিনি জী টেলিভিশনের সা রে গা মা পা লিল চ্যাম্পস শো-এর বিচারকের দায়িত্ব পালন করছেন। ২০০৮ সালে, তিনি তার প্রথম অ্যালবাম নেহা-দ্য রক স্টার প্রকাশ করেন, যার সঙ্গীত পরিচালনা করেছেন মিত ব্রাদার্স। তার অন্য কাজসমূহের মধ্যে রয়েছে - ইয়ারিয়া চলচ্চিত্রের "সানি সানি", দ্য শৌকিন্স চলচ্চিত্রের "মানালি ট্রান্স", গাব্বার ইজ ব্যাক চলচ্চিত্রে হানি সিংয়ের সাথে "আও রাজা", ফাটা পোস্টার নিকলা হিরো চলচ্চিত্রের "ধাতিং নাচ", কুইন চলচ্চিত্রের "লন্ডন তুমাকদা", সত্যমেব জয়তে চলচ্চিত্রের "দিলবার", মেইয়াং চ্যাংয়ের সাথে "হাঞ্জু" (অ্যালবাম) এবং গিপ্পি গ্রেওয়ালের সাথে "প্যাট লাইংগে" (অ্যালবাম)।
প্রারম্ভিক জীবন
থাম্ব|বাম|180px|বোন [[সনু কক্কড়ের সাথে নেহা।]] নেহা কক্কড় ১৯৮৮ সালের ৬ই জুন উত্তরাখণ্ডের ঋষিকেশে জন্মগ্রহণ করেন। তিনি বলিউডের নেপথ্য কণ্ঠশিল্পী সোনু কক্কড়ের ছোট বোন এবং তার ভাই টনি কক্কড়ও একজন গায়ক। নেহা দিল্লিতে বেড়ে ওঠেন এবং নতুন দিল্লির উত্তম নগরের নিউ হলি পাবলিক স্কুলে পড়াশোনা করেন। তিনি চার বছর বয়সে গান গাওয়া শুরু করেন। এছাড়া তিনি বিভিন্ন পূজার অনুষ্ঠানে গান গাইতেন। একাদশ শ্রেণিতে পড়াকালীন ইন্ডিয়ান আইডলের দ্বিতীয় মৌসুমে অংশগ্রহণ করেন।
কর্মজীবন
২০০৬ সালে তিনি আপাতবাস্তব টেলিভিশন অনুষ্ঠান ইন্ডিয়ান আইডল-এর দ্বিতীয় মৌসুমে প্রতিদ্বন্দ্বিতা করেন। এই প্রতিযোগিতার পর তিনি ২০০৮ সালে মিট ব্রসের সুরে নেহা দ্য রক স্টার অ্যালবামের মধ্য দিয়ে সঙ্গীত শিল্পে প্রবেশ করেন। ২০১৩ সালে তিনি ফাটা পোস্টার নিকলা হিরো চলচ্চিত্রের "ধাতিং নাচ" গানে কণ্ঠ দেন। ২০১৪ সালে তিনি কুইন চলচ্চিত্রের "লন্ডন তুমাকদা" গানে কণ্ঠ দেন।
উমরকোট
উমরকোটে (Umarkote) ভারতের ওড়িশা রাজ্যের নবরঙ্গপুর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে উমরকোটে শহরের জনসংখ্যা হল ২৪,৮৫৩ জন। এর মধ্যে পুরুষ ৫১% এবং নারী ৪৯%।
এই শহরের জনসংখ্যার ১৫% হল ৬ বছর বা তার কম বয়সী।
স্বাদ কোরক
স্বাদ কোরক স্বাদ গ্রহণকারী কোষ ধারণ করে, যা গুস্টেটরি কোষ নামেও পরিচিত। স্বাদ গ্রহণকারী কোষগুলি প্যাপিলি নামে পরিচিত ছোট কাঠামোর চারপাশে জিহ্বার উপরের পৃষ্ঠ, নরম তালু, উপরের খাদ্যনালী, গাল এবং এপিগ্লোটিস এ পাওয়া যায়। এই কাঠামোগুলি স্বাদ উপলব্ধির পাঁচটি উপাদান সনাক্ত করার সাথে জড়িত: লবণাক্ততা, টক, তিক্ততা, মিষ্টি এবং উমামি। একটি জনপ্রিয় পৌরাণিক কাহিনী জিহ্বার বিভিন্ন অঞ্চলে ভিন্ন ভিন্ন স্বাদকে বরাদ্দ করে; প্রকৃতপক্ষে, এই স্বাদগুলি জিহ্বার যে কোনও অঞ্চল দ্বারাই সনাক্ত করা যেতে পারে। জিহ্বার এপিথেলিয়ামের ছোট পথের মাধ্যমে, যাকে স্বাদের ছিদ্র বলা হয়, লালায় দ্রবীভূত খাবারের অংশগুলি স্বাদ গ্রহণকারীর সংস্পর্শে আসে। এগুলি স্বাদ গ্রহণকারী কোষগুলির উপরে অবস্থিত যা স্বাদ কোরক গঠন করে। স্বাদ গ্রহণকারী কোষগুলি বিভিন্ন রিসেপ্টর এবং আয়ন চ্যানেলের গুচ্ছ দ্বারা সনাক্ত করা তথ্য সপ্তম, নবম এবং দশম ক্রেনিয়াল স্নায়ুর মাধ্যমে মস্তিষ্কের রসন অঞ্চলে প্রেরণ করে।
প্যাপিলির প্রকারভেদ
জিহ্বার উপর স্বাদ কোরকগুলি জিহ্বার পৃষ্ঠের উত্থিত প্রসারকে থাকে যাদেরকে প্যাপিলি বলা হয়। লিঙ্গুয়াল প্যাপিলি চার প্রকার; যার একটি ছাড়া সবকটিতেই স্বাদের কোরক রয়েছে:
কোষের গঠন
লবণ, মিষ্টি, টক এবং উমামি স্বাদের কারণে স্বাদ কোষের বিধ্বংসীকরণ হয়, যদিও বিভিন্ন প্রক্রিয়া প্রয়োগ করা হয়। তিক্তস্বাদ Ca2+ এর অভ্যন্তরীণ প্রকাশ ঘটায়। এতে কোনো বাহ্যিক Ca2+ প্রয়োজন হয় না।
তথ্যসূত্র
<references group="" responsive="1">
এস্থার কারস্টেনসেন
এস্থার হেনরিয়েট কারস্টেনসেন নে হ্যানসেন (১০ আগস্ট ১৮৭৩–১২ ডিসেম্বর ১৯৫৫) ছিলেন ডেনমার্কের নারী অধিকার কর্মী এবং সাময়িক পত্রিকার সম্পাদক। তিনি ড্যানিশ উইমেন্স সোসাইটির সবচেয়ে সক্রিয় সদস্যদের একজন ছিলেন, ১৯০৮ সাল থেকে এটির সাময়িক পত্রিকা সম্পাদনা করেন এবং ১৯১৩ সালে এর ভাইস-প্রেসিডেন্ট হন। পরবর্তিতে তিনি উইমেন্স সোসাইটির কোপেনহেগেন শাখার নেতৃত্ব দেন।
প্রাথমিক জীবন এবং শিক্ষা
স্কডসবার্গে ১৮৭৩ সালের ১০ আগস্ট জন্মগ্রহণকারী এস্থার হেনরিয়েট হ্যানসেন ছিলেন ব্যবসায়ী হ্যারাল্ড আন্দ্রিয়াস হ্যানসেন (১৮৩৫-১৯০২) এবং আনা জর্জিয়ানা কেসিল ডি জোনকুইয়ারেস (১৮৪৭-১৯৪১) এর মেয়ে। কোপেনহেগেনে একটি ধনী পরিবারে বেড়ে ওঠা এস্থার হেনরিয়েট ১৮৯৩ সালে এন জাহেলে স্কুল থেকে ম্যাট্রিকুলেশন করেন। ১৮৯৭ সালে তিনি পলিটেকনিক্যাল ইনস্টিটিউটে অধ্যয়ন করেন এবং সিভিল ইঞ্জিনিয়ারিং প্রোগ্রামের প্রথম অংশের জন্য পরীক্ষা দিয়েছিলেন। তিনি তার পড়াশোনা শেষ করেননি, কারণ ১৮৯৮ সালে তার ইভান কারস্টেনসেন (১৮৭১-১৯৪৯) এর সাথে তার বিয়ে হয়ে যায়, ‍যিনি লাইফ গার্ডসের একজন অফিসারকে ছিলেন।
কর্মজীবন
ছোটবেলা থেকেই, তার চাচাতো বোন এস্ট্রিড হেইনের মতো, কারস্টেনসেন সম্প্রদায়ের মহিলাদের মর্যাদার প্রতি বিশেষ আগ্রহ দেখিয়েছিলেন। ১৯০৬ সালে, তিনি বিধবা মহিলাদের সমর্থন করার জন্য একটি সংগঠন তৈরি করেন, কিন্তু তার বেশিরভাগ সময় ড্যানিশ উইমেন সোসাইটিতে ব্যয় করেছিলেন। ১৯০৭ সালে, তিনি অ্যাস্ট্রিড স্ট্যাম্প ফেডারসেন এর বদলি হিসেবে সমাজের ভোটাধিকার অধিকার কমিটির প্রধান হিসাবে যোগদান করেন কিন্তু ভোটাধিকারে আগ্রহী অন্যান্য নারী সংগঠনকে নারী সমাজে যোগ দেয়ার জন্য রাজি করতে ব্যর্থ হন।
তারপর থেকে, তিনি ১৯১৩ থেকে ১৯১৮ সাল পর্যন্ত সহ-সভাপতি হিসাবে দায়িত্ব পালন করে সংগঠনের একজন নেতৃস্থানীয় সদস্য হন। উপরন্তু, ১৯০৮ থেকে ১৯১৩ সাল পর্যন্ত, তিনি সোসাইটির সাময়িকী নারী ও সমাজ সম্পাদনা করেন, সম্পাদক হিসেবে থোরা দাউগার্ডের সাথে কাজ করেন। তিনি শুধু তাস সূক্ষ্ম সম্পাদনার দক্ষতা প্রদর্শন করেননি, তিনি নিজেই সাময়িকীটিতে একটি কার্যকর অবদানকারী হয়েছিলেন।
যদিও কারস্টেনসেন নারীর অধিকারের সকল দিক উন্নত করার জন্য জড়িত ছিলেন, তিনি বিশেষ করে বিবাহিত মহিলাদের অর্থনৈতিক স্বাধীনতার অভাবের কারণে যে নিরাপত্তাহীনতার সম্মুখীন হয়েছিলেন তা নিয়ে উদ্বিগ্ন ছিলেন। একজন প্রভাবশালী বক্তা এবং আলোচনার নেতা হিসেবে, তার আভিজাত্যপূর্ণ পদ্ধতি থাকা সত্ত্বেও তিনি লিফলেট বিতরণ বা সোসাইটির মার্গুয়েরাইট বিক্রি করতে রাস্তায় বের হওয়াসহ কাজের যেকোনো দিক নিতে সর্বদা প্রস্তুত ছিলেন।
এস্থার কারস্টেনসেন ১৯৫৫ সালের ১২ ডিসেম্বর কোপেনহেগেনে মারা যান।
বরন জেলা
বরন জেলা উত্তর ভারতের রাজস্থান রাজ্যের একটি জেলা। বরন শহরটি জেলা সদর। বরন জেলা কোটা বিভাগের একটি অংশ।
জনসংখ্যার উপাত্ত
২০১১ সালের আদমশুমারি অনুসারে বরন জেলার জনসংখ্যা ১,২২২,৭৫৫ জন,  যা ত্রিনিদাদ ও টোবাগো বা মার্কিন যুক্তরাষ্ট্রের নিউ হ্যাম্প্‌শায়ার রাজ্যের সমান। এটি জনসংখ্যার হিসাবে ভারতে ৩৮৯ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ১৭৫ জন  (৪৫০ জন/বর্গ মাইল)।  ২০০১-২০১১-এর দশকে   জনসংখ্যা বৃদ্ধির হার ১৯.৮% ছিল।  বরন জেলার লিঙ্গ অনুপাত রয়েছে ১,০০০ জন পুরুষ প্রতি ৯২৬ জন মহিলা এবং শিক্ষার হার ৬৩.২৩%।
ভারতের ২০১১ সালের আদমশুমারির সময়ে, জেলার ৯৬.৮৬% জনগোষ্ঠী তাদের প্রথম ভাষা হিসাবে হিন্দি ভাষায় কথা বলেন।
জেলার শহর/গ্রামীণ জনসংখ্যা
২০১১ সালের আদম শুমারির জন্য বরন জেলার মোট জনসংখ্যার মধ্যে ২০.৭৯ শতাংশ জেলার নগর অঞ্চলে বাস করে। শহরে মোট ২৫৪,২১৪ জন লোক বাস করেন, যার মধ্যে পুরুষ ১৩১,৭১৭ জন এবং মহিলা ১২২,৪৯৭ জন। ২০১১ সালের আদমশুমারির তথ্য অনুসারে বরন জেলার নগর অঞ্চলে লিঙ্গ অনুপাত ৯৩০। একইভাবে ২০১১ সালের আদমশুমারিতে বরন জেলায় শিশু লিঙ্গের অনুপাত ছিল ৯০১। শহরাঞ্চলে শিশুর জনসংখ্যা (০- ৬) ছিল ৩৩,৭৭১ জন, এর মধ্যে পুরুষ ও মহিলা ছিলেন ১৭,৭৬৯ জন এবং ১৬,০০২ জন। এই বরন জেলার শিশুসংখ্যা সংখ্যা মোট শহুরে জনসংখ্যার ১৩.৪৯%। ২০১১ সালের আদম শুমারি অনুসারে বরন জেলায় গড় সাক্ষরতার হার ৭৭.৯৭%, এর মধ্যে পুরুষ এবং মহিলার সাক্ষরতার হার যথাক্রমে ৭৮.৭৭% এবং ৬৭.৪৮%। প্রকৃত সংখ্যায় ১৭১,৮৮৪ জন মানুষ শহরাঞ্চলে সাক্ষর, যার মধ্যে পুরুষ এবং মহিলা যথাক্রমে ১০০,০১৬ জন এবং ৭১,৬৮৬ জন।
২০১১ সালের আদমশুমারি অনুসারে সাক্ষরতার জেলার ৭৯.২১% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ৯,৬৮,৫৪১ জন, যার মধ্যে পুরুষ এবং মহিলা যথাক্রমে ৫০২,২২৮ জন এবং ৪৬৬,৩১৩ জন। বরন জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ৯২৮ জন মহিলা। যদি বরন জেলার শিশুদের লিঙ্গের অনুপাতের তথ্য বিবেচনা করা হয়, তবে প্রতি ১০০০ জন ছেল প্রতি ৯১৪ জন মেয়ে রয়েছে। গ্রামাঞ্চলে ০-৬ বছর বয়সী শিশুদের জনসংখ্যা ১৪৮,৮৯৪ জন, যার মধ্যে পুরুষ ৭৭,৭৭৩ জন এবং মহিলা ৭১,১২১ জন। বরন জেলার মোট পল্লী জনসংখ্যার ১৫.৪৯% শিশু। ২০১১ সালের আদম শুমারি অনুসারে বরন জেলার গ্রামীণ অঞ্চলে সাক্ষরতার হার ৬৩.৬২%।
হ্যারি পটার অ্যান্ড দ্য প্রিজনার অব আজকাবান
হ্যারি পটার অ্যান্ড দ্য প্রিজনার অফ আজকাবান (ইংরেজিতে Harry Potter and the Prisoner of Azkaban) ব্রিটিশ লেখিকা জে কে রাউলিং রচিত হ্যারি পটার উপন্যাস সিরিজের তৃতীয় বই। বইটি ১৯৯৯ সালের ৮ জুলাই প্রকাশিত হয়। এটি ১৯৯৯ সালে হুইটব্রেড বুক অ্যাওয়ার্ড ও ব্র্যাম স্টোকার অ্যাওয়ার্ড এবং ২০০০ সালে লুকাস অ্যাওয়ার্ড লাভ করে। এছাড়াও হুগো অ্যাওয়ার্ডের জন্য মনোনয়ন লাভ করে। বইটির কাহিনী অবলম্বনে নির্মিত চলচ্চিত্র ২০০৪ সালের ৩১ মে যুক্তরাজ্যে এবং ৪ জুন যুক্তরাষ্ট্রে মুক্তি লাভ করে।
প্রিজনার অফ আজকাবান হ্যারি পটার সিরিজের একমাত্র বই যেটিতে লর্ড ভলডেমর্ট অনুপস্থিত।
কাহিনী সংক্ষেপ
thumb|right|200px|হ্যারি পটার অ্যান্ড দ্য প্রিজনার অফ আজকাবান বইয়ের ব্রিটিশ সংস্করণের প্রচ্ছদ
পূর্ব প্রেক্ষাপট
হ্যারি পটার সিরিজের পূর্ববর্তী চারটি উপন্যাসে, প্রধান চরিত্র হ্যারি পটারকে কেন্দ্র করে কাহিনী গড়ে উঠে। হ্যারির বয়স যখন এক বছর, তখন সেই সময়ের সব্বচেয়ে ভয়ঙ্কর কালো জাদুকর লর্ড ভলডেমর্ট হ্যারির বাবা মাকে হত্যা করে। ভলডেমর্ট হ্যারিকেও হত্যা করতে চেয়েছিল, কিন্তু কোন এক রহস্যময় কারণে হ্যারি বেঁচে যায় এবং ভলডেমর্টের পতন ঘটে। এরপর থেকে সে তার মাগল খালা ও খালু পেতুনিয়া ও ভার্নন ডার্সলির সঙ্গে বসবাস করতে থাকে।
এগার বছর বয়সে সে জাদুবিশ্বের অস্তিত্ব সম্পর্কে জানতে পারে এবং হগওয়ার্টস স্কুলে ভর্তি হয়। সে রন উইজলি ও হারমায়োনি গ্রেঞ্জার এর সাথে বন্ধুত্ব গড়ে তোলে এবং ভলডেমর্টের পুনরায় ক্ষমতায় ফিরে আসার পথে বাঁধা দেয়। পরের বছর কেউ একজন স্কুলে অবস্থিত চেম্বার অফ সিক্রেটস খুলে দেয় এবং একটি বাসিলিস্ক ছাত্রছাত্রীদের আক্রমণ করতে থাকে। হ্যারি বাসিলিস্কটিকে হত্যা করে এবং ভলডেমর্টের ফিরে আসার আরেকটি পথ বন্ধ করে দেয়।
মূল কাহিনী
হ্যারি অসাবধানতাবশত তার জাদুর উপর নিয়ন্ত্রণ হারিয়ে তার মার্জ আন্টির উপর জাদু প্রয়োগ করে এবং প্রাইভেট ড্রাইভ ত্যাগ করে। সেখান থেকে একটি "নাইট বাস" হ্যারিকে লিকি কলড্রনে নিয়ে আসে এবং জাদুমন্ত্রী কর্নেলিয়াস ফাজের সাথে হ্যারির দেখা হয়। ফাজ তাকে জানায় যে, তার আন্টির উপর তার জাদু প্রয়োগ করার ঘটনাটা ছিল একটি দুর্ঘটনা এবং এজন্য হ্যারিকে কোন শাস্তি দেওয়া হবে না। আসলে মন্ত্রণালয় গণহত্যাকারী সিরিয়াস ব্ল্যাকের আজকাবান ভেঙ্গে পালানোর পরিপ্রেক্ষিতে হ্যারির নিরাপত্তা নিয়ে উদ্বিগ্ন ছিল। ব্ল্যাক পটার পরিবারের একজন ভাল বন্ধু এবং হ্যারির গডফাদার ছিল। কিন্তু সে তাদের সাথে বিশ্বাসঘাতকতা করে তাদেরকে ভলডেমর্টের হাতে তুলে দেয়। ভলডেমর্ট হ্যারির বাবা মাকে হত্যা করে, কিন্তু হ্যারিকে হত্যার চেষ্টা করার পর রহস্যজনকভাবে উধাও হয়ে যায়। এ ঘটনার পর ব্ল্যাক পটারদের আরেক বন্ধু পিটার পেট্টিগ্রুকে বারজন মাগলের সাথে হত্যা করে।
হ্যারি ও তার বন্ধু রন উইজলি ও হারমায়োনি গ্রেঞ্জার হগওয়ার্টস স্কুলে ফিরে আসে। এ সময় বর্তমান অবস্থার প্রেক্ষিতে স্কুলের নিরাপত্তা ব্যবস্থা অত্যন্ত জোরদার করা হয়। স্কুলের চারপাশে পাহারার জন্য আজকাবানের গার্ড ডিমেন্টরদের নিয়োজিত করা হয়। কিন্তু যখনই হ্যারি কোন ডিমেন্টরের নিকটবর্তী হয়, তখনই সে তার বাবা মায়ের মৃত্যুর পূর্ব মুহূর্তের আর্তনাদ শুনতে পায়। স্কুলের কালো জাদুর বিরুদ্ধে প্রতিরোধ বিষয়ের নতুন শিক্ষক রেমাস লুপিন হ্যারিকে জানান যে, ডিমেন্টররা হ্যারির উপর প্রভাব ফেলতে পারে কারণ সে তার অতীতে অনেক বিভীষিকাময় অপ্রীতিকর ঘটনার মুখোমুখি হয়েছিল। অবশ্য লুপিন হ্যারিকে ডিমেন্টরদের বিরুদ্ধে শিল্ড, পেট্রোনাস চার্ম শিখাতে সম্মত হন।
এদিকে হঠাৎ করে রনের ইঁদুর স্ক্যাবার্স হারিয়ে যায়। রন মনে করে যে, হারমায়োনির বিড়াল ক্রুকশ্যাঙ্কস স্ক্যাবার্সকে খেয়ে ফেলেছে। এ নিয়ে হারমায়োনির সাথে রনের বাকবিতন্ডা হয়। অবশ্য পরে হারমায়োনি স্ক্যাবার্সকে হ্যাগ্রিডের ঘরে খুঁজে পায়, যখন সে, রন ও হ্যারি বাকবিককে হত্যার পূর্বমুহূর্তে হ্যাগ্রিডের সাথে দেখা করতে যায়। ওখান থেকে দুর্গে ফিরে আসার সময়, একটি বিশাল কালো কুকুর রনকে আক্রমণ করে এবং তাকে হোমপিং উইলো গাছটির মধ্যে অবস্থিত সুড়ঙ্গের ভিতরে নিয়ে যায়।
হ্যারি ও হারমায়োনি তাদের পিছু নেয় এবং একটি পুরনো বাড়ি 'শ্রিকিং শ্যাক' এ উপস্থিত হয়। এরপর তারা আবিষ্কার করে যে কুকুরটি আসলে সিরিয়াস ব্ল্যাক। এসময় লুপিন সেখানে আসেন এবং তাদের কাছে স্বীকার করে্ন যে তিনি একজন ওয়েরউলফ। লুপিন বলেন যে, তিনি, ব্ল্যাক, পেট্টিগ্রু এবং জেমস পটার এই চারজন স্কুলে পড়া অবস্থায় খুব ঘনিষ্ঠ বন্ধু ছিলেন এবং তারাই মরেডার্স ম্যাপটি তৈরি করেছেন। লুপিনের ওয়েরউলফে রূপান্তর সহজ করার জন্য তার বন্ধুরা সবাই অ্যানিমেজাস হয়ে যায়, অর্থাৎ যেকোন সময় যেকোন প্রাণীতে রূপান্তরের ক্ষমতা অর্জন করে। যখন ভলডেমর্ট পটারদের হত্যার জন্য খুঁজতে শুরু করে, তখন ব্ল্যাক তাদের সিক্রেট-কিপার হয়। তবে কিছুদিন পরে, ভলডেমর্টকে ধোঁকা দেয়ার জন্য ব্ল্যাক অত্যন্ত গোপনীয়তার সাথে নিজের বদলে পেট্টিগ্রুকে পটারদের সিক্রেট-কিপার করে। এরপর পেট্টিগ্রুই তাদের সাথে বিশ্বাসঘাতকতা করে, ব্ল্যাক নয়। আর সে রাতে পেট্টিগ্রু মারা যায়নি, বরং রনের ইঁদুর স্ক্যাবার্সই হল অ্যানিমেজাস রূপে থাকা পেট্টিগ্রু।